
1. Lazima
Wewe ni katibu wa chama cha Walinda Mazingira wasio na mipaka shuleni mwenu. Andika kumbukumbu za mkutano uliofanyika kujadili athari za mafuriko yaliyokumba eneo lenu. 
Ni insha ya kumbukumbu. Iwe muundo ufuatao:
(i) Kichwa 
Anwani sharti iwe na vipengele vitano: 
· Neno kumbukumbu liwepo 
· Jina la chama au kundi linalokutana. 
· Mahali pa mkutano 
· Tarehe ya mkutano
· Saa ya kufanyika.

(ii) Kumbukumbu za mahudhurio
Mpangilio wa kumbukumbu za mahudhurio huwa kama ifuatavyo:
Waliohudhuria
Waliohudhuria ni jumla ya watu waliofika kwenye kikao au mkutano. Watu hawa huandikwa kwa majina 
Waliotuma udhuru wa kutohudhuria 
Hawa ni wale ambao walitarajiwa kuhudhuria mkutano. Waliomba radhi kwa kutohudhuria mkutano.
Waliokosa kuhudhuria bila udhuru
Hawa ni wale waliotarajiwa kuhudhuria mkutano lakini hawakutuma udhuru. Kamwe hawakueleza sababu zozote maalum za kukosa kuhudhuria mkutano huo.



Wageni Waalikwa
Wageni waalikwa waliohudhuria ni wageni mashauri walioalikwa. Walio wataalam wa jambo fulani na waliokuja hasa kwa madhumuni ya kutoa ushauri wa kitaaluma katika kikao hicho. 
Ajenda za mkutano
1. Wasilisho la mwenyekiti 
2. Kusomwa na kuthibitishwa kwa kumbukumbu za mkutano uliotangulia 
3. Yaliyotokana na kumbukumbu hizo
4. Athari za mafuriko ~ maudhui yawe manane 
5. Michango ya wanachama kusuluhisha mafuriko 
6. Mengineyo 
7. Kufungwa kwa mkutano 

(iii) Mwili 
· Neno kumbukumbu lifupishwe ili liwe KUMB. 
· Kitone kiwekwe baada ya ufupisho huo. 
· Koloni iwekwe kabla ya hoja inayojadiliwa. 
· Hoja nane au zaidi zijadiliwe kwa kina. 
· Kusiwe na kitone baada ya kila hoja yaani kumbukumbu iliyoorodheshwa. 
· Wakati uliopita ndio hutumika.
Hasara za mafuriko  
· Kukatizwa kwa masomo shuleni maeneo yaliyoathirika 
· Kuharibika kwa mazao ya shambani hasa msimu wa mavuno 
· Bidhaa muhimu kutofikia wanaohitaji kwa wakati ufaao kwa sababu ya barabara telezi au zisizopitika
· Vifo hasa kwa wanaojaribu kuvuka mito iliyofurika
· Kuzaana kwa mbu kwa wingi 
· Maradhi kama vile kipundupindu hasa katika maeneo machafu 
· Kuharibika kwa miundo misingi kama daraja 
· Misongamano ya magari hasa jijini iwapo barabara hazipitiki 
· Maporomoko ya ardhi katika maeneno ya milima
Suluhu 
· Kuziba vidimbwi vya maji
· Kuchimba mitaro ya kupitisha maji
· Watu kuhamia maeneo ya juu
· Kuunda vidude kwenye eneo ili kupunguza nguvu za maji
· Kupanda mimea inayotumia maji mengi
· Kuzuia kulima/kukingua kando ya mito
· Makao yasijengwe karibu na mito



(iv) Hitimisho 
· Iwapo hakuna shughuli nyingine za ziada, mkutano hukamilika kwa maombi. 
· Siku na mahali pa mkutano utaofuata hutangazwa na kuandikwa. 

(v) Thibitisho 
· Nafasi ya sahihi na majina ya mwenyekiti na katibu ionyeshwe
· Nafasi ya tarehe ionyeshwe

1. Kumekuwa na visa vingi vya ajali za barabarani nchini. Ukiwa mhariri wa gazeti la Darubini. Andika tahariri kuhusu chanzo cha ajali hizi huku ukionyesha mikakati inayofaa kuzuia ajali nchini. 
Muundo wa tahariri
Anwani 
Anwani huwa na vipengele vifuatavyo:  
· Jina la gazeti au kituo cha habari kionekane juu. (herufi kubwa) 
· Tarehe ya kuandika tahariri 
· Mada ya tahariri iandikwe baada ya tarehe. (herufi kubwa)  
Kwa mfano: 
GAZETI LA DARUBINI
20/07/2024
KUH: SABABU ZA AJALI BARABARANI 
(ii) Utangulizi 
· Aya ya kwanza 
· Utangulizi uwe na mistari 3 – 4, yenye lugha inayovutia 
· Maelezo mafupi ya jumla kuhusu mada husika. Hutanguliza maelezo ya anayeandika tahariri. 
(iii)Mwili 
· Ni sehemu yenye maudhui ~ aya ya pili hadi aya ya tisa 
· Maudhui yasipungue manane 
· Hubeba maudhui muhimu kulingana na mada. 
· Maelezo yawe kiaya ~hoja hufafanuliwa katika aya yake.  
· Eleza ujumbe kwa kina na mapana. 
· Hoja + maelezo+ suluhu/maoni kuhusu maudhui husika 
· Sehemu hii ya maudhui iwe na mistari 6 – 7
(iv)Hitimisho 
· Aya ya kumi
· Hudokeza msimamo/falsafa ya mwandishi 
· Inaweza kutoa maoni au msimamo wa mhariri 	
 
(v)	Kimalizio
Muundo wa mwisho udhihirike kama ifuatavyo: 
Jina la mwandishi, 
Wadhifa wake
Jina la gazeti
Kwa mfano:
Edwin odero, 
Mhariri
Gazeti la Darubini
MAUDHUI 
Vyanzo vya ajali
· Madereva kutohitimu vizuri
· Magari mabovu
· Njia mbovu
· Kutotii sheria za barabarani
· Kuendesha magari kwa kasi
· Ulevi na athari zake

· Kutodhibiti usukani vizuri
· Dawa za matibabu
· Waabudu shetani kusababisha magari kupoteza mwelekeo
· Uchovu kusababisha usingizi
· Kubeba abiria na mizigo kupita kiasi
· Kupita magari mengine bila uangalifu
· Wenda miguu kutokuwa waangalifu wanapovuka barabara
· Kuchanganyikiwa Abiria kutolalamika au hata kumwambia dereva aendeshe kwa kasi wafike haraka 
Suluhisho ya ajali/mapendekezo
· Hatua za kisheria kwa wakiukaji kanuni za barabarani
· Kuondoa polisi wafisadi barabarani
· Kukarabati barabara
· Ukaguzi wa magari ili kuhakikisha yafaa kuwa barabarani
· Kufunza madereva upya 
· Mikanda au mishipi ya kujifunga kuzuia kujeruhiwa vibaya na vifo ajali ikitokea
· Kuweka vidhibiti mwendo
· Vifaa vya kutambulia madereva walevi na kasi ya magari
· Uangalifu wakati wa kupita magari mengine
· Kuwa mwangalifu wakati wa kuvuka barabara

1. Tunga kisa kitakachodhihirisha maana ya methali ifuatayo: 
Pele hupewa msi kucha. 
Hii ni insha ya methali. 
Maana ya methali: 
Pele lina maana ya matatizo yanayomkumba mtu akakosa namna ya kuyatatua. 
Kucha lina maana ya uwezo, mbinu, njia za kutatua matatizo au ujuzi. 
Maana ya juu: 
Upele hupewa mtu asiye na kucha kwa kuwa hana uwezo wa kujikuna. 
Maana ya ndani: 
Matatizo humkumba mtu ambaye hana ujuzi, uwezo au mbinu ya kuyatatua. 
Matumizi: 
Methali hii huweza kutumiwa kupigia mfano mtu asiyekuwa na ujuzi wa jambo fulani ambalo limempata. Huweza pia kutumiwa kuelezea mtu mwenye kitu ambacho hakihitaji ilihali anayekihitaji hakipati. 
(a) Kichwa 
Kiandikwe kwa herufi kubwa na kipigiwe mstari mmoja 
PELE HUPEWA MSI KUCHA
(b) Utangulizi 
Kueleza maana ya juu au bayana 
Kueleza maana ya ndani ya methali
Kutaja methali inayolingana kimaana na methali husika iwapo unaijua
   (Taja methali mbadala ukiwa na hakika na maana yake la sivyo usitaje) 

(c) Mwili 
Katika sehemu ya mwili:
· Buni na usimulie kisa kimoja tu kinachothibitisha/kinachlenga ukweli wa methali. Kisa kisipinge methali. 
· Onyesha pande mbili za methali ukianza na upande wa kwanza (pele hupewa) kisha upande wa pili (msi kucha). Kisa chako kidhihirishe mojawapo ya hali zifuatazo: 
Mtu asiye na ujuzi wa jambo akiwa amepatikana na jambogumu na ambalo hajui namna ya kulitatua. 
Mtu mwenye kitu ambacho hakihitaji ilhali anayehitaji hakipati. 
Mtu ambaye ana uwezo na hali hapatwi na matatizo lakini yule asiye na uwezo anaptwa nayo. 
· Upande wa kwanza wa methali kuashiria tukio ilhali upande wa pili huonyesha matokeo. 
· Pande zote zipewe uzani sawa (maneno 200, 200) 
· Tumia lugha yenye mnato ili kuwavutia wasomaji.
· Tumia wakati uliopita. 
· Tumia nafsi ya kwanza au ya tatu kulingana na mahitaji swali. 
(d) Hitimisho 
· Malizia insha yako kwa kueleza funzo linalotokana na methali hiyo. 
· Ni bora kurejelea methali husika katika kutamatisha insha yako. 

1. Tunga kisa kitakachomalizika kwa maneno yafuatayo: 
Sikuupa moyo wangu nafasi ya kujutia niliyoyatenda. Nilikuwa nimeamua kuyajenga maisha yangu upya. 
Hii ni insha ya mdokezo. Kidokezo chenyewe ni cha kumalizia
Muundo 
Anwani isikiuke maneno sita
Ione na kisa au kimalizio 
Aonyeshe hayo aliyoyatenda ambayo yaliweza kumsababishia ajute
Aonyeshe vilevile jambo au hali ambayo ilimfanya aamue kuwa hangejuta bali angejenga maisha yake upya. 
Kimalizio 
Mtahiniwa anukuu kidokezo mwisho. 
Asiongeze wala asitoe neno lolote la kidokezo; akinukuu jinsi kilivyo
Mfano wa kisa 
· Kiongozi aliyenyenyekea kwa wananchi na kuomba kura. 
· Baada ya kuchaguliwa akabadilika na kuwa dhalimu, fisadi hadi akazrotesha nchi na kusononesha wengi. 
· Akawa anapuuza ushauri wowote anaopewa na kufumbia macho madhila na vilio vy a waliomchagua. 
· Wanajamii wakachoshwa na ubaradhuli wake na kuamua kumng’oa mamlakani 
· Mapinduzi yakafanyika na kiongozi mpya akateuliwa
· Kiongozi wa kitambo akafunguliwa mashtaka na kutupwa korokoroni(jela) 
· Akapoteza mali yake yote ya wizi asibaki na chochote. 
Akiwa jela anaamua kubadilika(pengine aliokoka au alipata nasaha) na kuona hii kama fursa nzuri ya kujenga maisha upyak


VIWANGO VYA KUKADIRIA 
KIWANGO CHA D
MAKI 01 – 05
1. Insha ya aina hii haieleweki kwa vyovyote, ama uwezo wa mtahiniwa wa kutumia lugha ni hafifu sana, 
hivi kwamba mtahini lazima afikirie kile anachojaribu kuandika.
2. Mtahiniwa hana uwezo wa kutmia maneno ya Kiswahili kwa njia inayofaa.
3. Lugha imevurugika, uakifishaji haufai na insha ina makosa ya kila aina; kisarufi, kimaendelezo, kimtindo n.k.

VIWANGO TOFAUTI VYA D.
D- (KIWANGO CHA CHINI) MAKI 01-02
1. Insha haina mpangilio maalum na haieleweki kwa vyovyote vile kwa vyovyote vile. Kwa mfano, kunakili 
swali au kujitungia swali tofauti na kulijibu.
2. Kuandika kwa lugha isiyo Kiswahili.
3. Insha za aina hii zifanywe uamuzi na kiongozi wa kikundi.
4. Yule anayenakili kichwa kutoka karatasi ya maswali lakini hakushughulikia mada inayokusudiwa atakuwa amejitungia swali.

D (KIWANGO CHA WASTANI) MAKI 03
1. Utiriko wa mawazo haupo.
2. Insha haieleweki.
3. Hoja hazikuelezwa kikamilifu / mada haikukuzwa vilivyo.
4. Mtahiniwa amepotoka kimaudhui.
hakuzingatia urefu.
5. kuna makosa mengi ya kila aina.

D+ (KIWANGO CHA JUU) MAKI 04 - 05
1. Insha hii ina makosa mengi ya kila aina.  Lakini unaweza kutambua kile ambacho mtahiniwa anajaribu kusema.
2. Insha ina lugha dhaifu ya Kiswahili na haina mpangilio.
3. Anawasilisha ujumbe kwa njia isiyoeleweka kikamilifu.
4. hana uhakika wa matumizi ya lugha na hupotoka hapa na pale.
5. mpangilio wa kazi ni dhaifu na mtahiniwa hujirudiarudia.
6. mtahiniwa ana athari za lugha ya kwanza k.m. papa, badala ya baba, karamu badala ya kalamu n.k.

KIWANGO CHA C – MAKI 06 – 10
Kiwango hiki kina makosa yafuatayo:
1. Mada haijakuzwa na kuendelezwa.
2. Anawasilisha ujumbe kwa njia isiyovutia.
3. Hana ubunifu wa kutosha.
4. Anaakifisha sentensi vibaya.
5. Hana mstamiati wa kuvutia wala msamiati mwafaka.
6. Kuna makosa mengi ya sarufi, msamiati na hijai (tahajia).
VIWANGO TOFAUTI VYA C
C- (KIWANGO CHA CHINI) MAKI 06 – 07
1. Mtahiniwa ana shida ya kuwasilisha mawazo yake.
2. Hana msamiati wa kutosha wala muundo wa sentensi ufaao.
3. Mada haijakuzwa na kuendelezwa kwa njia ifaayo.
4. Ana makosa mengi ya sarufi, tahajia na msamiati.

C (KIWANGO CHA WASTANI) MAKI 08
1. Anawasilisha ujumbe lakini kwa njia hafifu.
2. Hana ubunifu wa kutosha na dhana tofauti tofauti  hazijotekzi wazi.
3. Uakifishaji wa sentensi zake si mzuri.
4. Amejaribu kushunghulikia mada aliyopewa.
5. Ana makosa ya hijai, sarufi na mswamiati.

C+ (KIWANGO CHA JUU) MAKI 09 – 10
1. Mtahiniwa anawasilisha ujumbe vizuri lakini kwa njia isiyo na mvuto.
2. dhana tofauti tofauti zimeanza kujitokeza kwa njia hafifu.
3. kuna utiririko wa mawazo japo hana ufundi wa lugha unaofaa.
4. misemo, methali na tanakali za sauti zimetumiwa kwa njia hafifu.
5. Anashughulikia mada aliyopewa kwa utiririko mzuri.
6. Kuna makosa ya sarufi, msamiati na hijai lakini bado insha inaeleweka.

KIWANGO CHA B, MAKI 11 – 15
1. Katika kiwango hiki mtahiniwa anaonyesha kuimudu lugha vilivyo.
2. Mtahiniwa anadhihirisha kwamba anaweza kutumia lugha kwa urahisi katika kuieleza.
3. Anatumia miundo tofauti tofauti ya sentensi.
4. Mtahiniwa ana uwezo wa kutumia lugha kwa ufasaha kama vile kuandika sentensi kwa njia tofauti na zikaleta maana sawa.
5. Mada huwa imekuzwa na kuendelezwa kikamilifu.

VIWANGO TOFAUTI VYA B
B- (KIWANGO CHA CHINI) MAKI 11 – 12
1. Mtahiniwa anawasilisha ujumbe wake kwa kuonyesha hoja tofauti tofauti, akizingatia mada.
2. Ana utiririko mzuri wa mawazo.
3. Ana uwezo wa kutumia miundo tofauti tofauti ya sentensi.
4. Makosa ni ya hapa na pale.

B (KIWANGO CHA WASTANI) MAKI 13
1. Mtahiniwa anadhihirisha hali ya kuimudu lugha.
2. Anawasilisha ujumbe wake waziwazi kwa mawazo yanayodhihirika.
3. Matumizi ya lugha ya mnato yamejitokeza.
4. Anatumia mifano michache ya msamiati mwafaka.
5. Matumizi ya tamathali za semi yanaanza kudhihirika.
6. Kuna makosa machache ya hapa na pale.

B+ (KIWANGO CHA JUU) MAKI 14 – 15
1. Mawazo ya mtahiniwa yanadhihirika – kujitokeza waziwazi.
2. Mtahiniwa anawasilisha ujumbe wake kwa njia inayovutia na kwa urahisi akizingatia mada.
3. Uteuzi wake wa msamiati ni mzuri – mchanganyiko wa msamiati.
4. sarufi yake ni nzuri.
5. Uakifishaji wake ni mzuri.
6. Makosa yanaweza kutokea ya hapa na pale.

A KIWANGO CHA  MAKI 16 – 20
1. Mtahiniwa anadhihirisha ujuzi wa lugha yenye mnato. Ana ubunifu wa mawazo yanayodhihirika na kutiririka.
2. Ana uwezo wa kutumia tamathali za lugha ili kutoa hisia zake kwa njia bora na kwa urahisi.
3. Umbuji wake nadhihirisha ukakamavu wake kimawazo na mpangilio mzuri na hali ya kumvutia msomaji wake.
4. Kazi ya mtahiniwa ni nadhifu na hati nzuri.




VIWANGO TOFAUTI VYA A
A- (KIWANGO CHA CHINI) MAKI 16 - 17
1. Mtahiniwa anadhihirisha ukomavu wa lugha.
2. Ana utiririko mzuri wa mawazo kulingana na mada.
3. Anapamba lugha kwa kutumia tamathali za usemi.
4. Anazingatia matumizi mazuri ya msamiati na sarufi.
5. Uakifishaji wake ni mzuri zaidi.
6. Makosa machache yasiyokusudiwa.

A (KIWANGO CHA JUU) MAKI 19 – 20
1. Mawazo yanadhihirika na anashughulikia mada aliyopewa. 
2. anatumia lugha ya mnato.
3. Anatumia msamiati wa hali ya juu na unavutia.
4. Sarufi yake ni nzuri zaidi.
5. Anatumia miundo tofauti tofauti ya sentensi kiufundi.
6. Anajieleza kikamilifu
7. makosa ni ndra kupatikana.

A+ (KIWANGO CHA JUU) MAKI 19 – 20
8. Mtahiniwa anawasilisha ujumbe kulingana na mada.
9. Anadhihirisha mawazo yake vizuri zaidi.
10. Anajieleza kikamilifu bila shida.
11. Anatoa hoja zilizokomaa.
12. Msamiati wake ni wa hali ya juu.
13. Makosa yote yasizidi matano.

JINSI YA KUTUZA INSHA MBALI MBALI
1. Mtahiniwa asipozingatia sura ya insha aondolewe maki 4 (nne) baada ya kutuzwa (4 sura).
2. Insha isiyotosheleza idadi ya maneno ataondolwea maki 2 (mbili) badala ya kutuzwa (2U).

SARUFI
Sahihisha kwa makini sana ukionyesha makosa yote yanayotokea.  Makosa ya sarufi huwa katika:
1. Kuakifisha vibaya; mifano, vikomo, vituo, alama ya kuuliza n.k.
2. Kutumia herufi ndogo au kubwa mahali si pake.
3. Matumizi mabaya ya ngeli na viambishi, nyakati, vihusiano, muundo mbaya wa sentensi na mnyambuliko wa vitenzi na majina.
4. Kuacha au kuongeza neno katika sentensi kwa mfano, kwa kwa.
5. Matumizi ya herufi kubwa.
Tazama: Matumizi ya herufi kubwa.
(a) Mwanzo wa sentensi.
(b) Majina ya pekee.
(c) Majina ya mahali, miji, nchi n.k.
(d) Siku za juma, miezi n.k.
(e) Mashirika, masomo, vitaub n.k.
(f) Makabila, lugha n.k.
(g) Jina la Mungu.
(h) Majina ya kutambulisha k.m. majina ya mbwa,

MAKOSA YA HIJAI/TAHAJIA
Haya ni makosa ya maendelezo.  Sahihisha huku ukiyaonyesha yanapotokea.  Makosa ya tahajia huwa katika:
1. Kutenganisha neno kama vile ‘aliyekuwa.’
2. Kuunganisha maneno kama vile ‘kwasababu.’
3. Kukata silabi vibaya kama vile ‘ngan-o.’
4. Kuandika herufi isiyofaa katika neno kama ‘mahari ‘ badala ya ‘mahali.’
5. Kuacha herufi katika neno kama ‘aliekuja’ badala ya ‘aliyekuja’.
6. Kuongeza herufi isiyofaa katika neno kama piya badala ya pia..
7. Kuacha alama inayotarajiwa kuwepo katika herufi.
8. Kutoandika kistari cha kuunganisha neno ufikiapo pambazo au mwisho au kuandika mahali si pake.
9. Kuacha ritifaa au kuiweka pasipofaa, ng’ombe, ng’ombe, ng’ombe.
10. Kuandika maneno kwa kifupi km. v.v.

MTINDO
Mambo yatakayovunguzwa:
1. Mpangilio wa kazi kiaya.
2. Utiririko wa mawazo.
3. Hati nzuri inayosomeka kwa urahisi.
4. Namna anavyotumia methali, misemo, tamathali za usemi na mengineyo.
5. Unadhifu wa kazi.
6. Kuandika herufi vizuri, k.m Jj Pp Uu n.k.
7. Sura ya Insha.

MSAMIATI
Jumla ya maneno yaliyotumiwa kuafikiana na mada au kichwa kilichopendekezwa.
MAUDHUI NA MSAMIATI
Baada ya kusoma mtungo utafikiria maudhui na msamiati uliomo kwa jumla.

ALAMA ZA KUSAHIHISHA
=	Hupigwa chini ya sehemu ambayo kosa la sarufi
	Limetokeza kwa mara ya kwanza.
-	Hupigwa chini ya sehemu au neno ambako kosa la hijai limetokeza kwa mara ya kwanza tu.
	Hutumiwa kuonyesha kuachwa kwa neno
	Hutumiwa kuonyesha msamiati bora. Alama hii hutiwa juu ya neno lenyewe.
X	Hutumiwa kuonyesha msamiati usiofaa.  Alama hutiwa juu ya neno lenyewe.

Maelezo mafupi kuhusu tuzo la mtahini yanahitajika.
Kila ukurasa uwe na alama ya chini katikati kuonyesha
kuwa mtahini ameupitia ukurasa huo.

MANENO
Maneno		8	-	kurasa 1¾ 
Maneno		7	-	kurasa 2 
Maneno		6	-	kurasa 2¼  
Maneno		5	-	kurasa 2¾ 
Maneno		4	-	kurasa 3¾ 
Maneno		3	-	kurasa 4½  

001 – 174 – Robo
175 – 274 – Nusu
275 – 374 – Robo tatu
375 – 400 - Kamili
·   

